钦定古今图书集成/理学汇编/学行典/第198卷 > 张文魁
## 钦定古今图书集成/理学汇编/学行典/第198卷 > 张文魁

按《青州府志》：“张文魁，蒙阴人。邑庠廪生。其先父母逝，
家贫，事继母李氏，多方承顺。嘉靖壬子秋，大水平地
深数尺，母抱男文正立柜桌上，魁弃其子，晓于别所
往救母。母出而室坏，母及弟赖以全活。母疾，魁躬调
汤药，昼夜不宁。一日思食梨，魁往求于张家庄得之。
回至汶河，忽山水泛涨势涌，急仰天告曰：‘愿天全我
母子之情。舍身渡之’。”回以梨进母啖而疾愈。闻者叹
服。